b'\n_START_ARTICLE_\nThe Real McKenzies\n_START_SECTION_\nZgodovina\n_START_PARAGRAPH_\nSkupina je nastala leta 1992 v Vancouvru, ko je ustanovitelj skupine Paul McKenzie pod vplivom poslu\xc5\xa1anja plo\xc5\xa1\xc4\x8de Andyja Stewarta in hkratnih zvokov Sex Pistolsov iz sosednje sobe, pri\xc5\xa1el na idejo o lastni glasbeni skupini, ki bi vsebovala elemente tradicionalne \xc5\xa1kotske kulture s katero je kot otrok \xc5\xa1kotskih prednikov rastel, ter punka. Pred tem je deloval v skupini TT Racer, ki pa je malce pred tem razpadla.   _NEWLINE_Glasba skupine je precej podobna glasbi, ki jo igrata ameri\xc5\xa1ki zasedbi Dropkick Murphys ter Flatfoot 56. V njej imajo glavno mesto tradicionalne \xc5\xa1kotske dude, ki jih dopolnjujejo klasi\xc4\x8dni punkovski instrumenti. Seveda skupina nastopa v tradicionalnih \xc5\xa1kotskih kiltih, ki jih kombinirajo z visokimi \xc5\xa1kornji in punkovskimi frizurami._NEWLINE_V njihovih besedilih je velik poudarek na pripadnosti \xc5\xa0kotski ter, kot pri vseh punk skupinah, alkoholu. Skupina danes (2007) \xc5\xa1e vedno deluje in prireja koncerte, ki se jih udele\xc5\xbeuje veliko njihovih privr\xc5\xbeencev.'